Eforturi pentru dezvoltarea turismului în Delta Dunării. Ce evenimente pregătesc localnicii ca să-i atragă pe turiști
Luna aceasta, Jurilovca a dat startul oficial sezonului turistic în Delta Dunării, oferind vizitatorilor competiții sportive și excursii de agrement cu caiacul în complexul lagunar Razim-Sinoe. Pe lângă unitățile de cazare private, turiștii au la dispoziție și opțiunile Administrației Rezervației Biosferei Delta Dunării (ARBDD), care permite achitarea tarifelor pentru acces și diverse activități prin metode de plată moderne.